En gruppe unge mænd har brugt stort set al deres tid de seneste tre år på at udvikle rollespillet Forced. Og noget tyder på, at det har været al sliddet værd for det danske indie-spilfirma.

Flere anmeldere og spil-entusiaster har taget godt imod action-rollespillet, og på bare to dage har det solgt for næsten to millioner kroner verden over.

I Forced kastes man ud i rollen som gladiator og kommer igennem mange udfordringer, blandt andet onde dæmoner. Computerspillet er allerede oversat til russisk, tysk, spansk og portugisisk.